უნივერსიტეტის ღონისძიებების პორტალი

სამეცნიერო კონფერენცია „კორეა - საქართველო: ისტორიული პარალელები“
2022-05-19 10:00 (Asia/Dubai)
კორეის რესპუბლიკასა და საქართველოს შორის დიპლომატიური ურთიერთობის 30 წლის იუბილეს აღსანიშნავად ილიას სახელმწიფო უნივერსიტეტში მიმდინარე კორეის კვირეულის დღეებში ჰანკუკის უცხო ენათა უნივერსიტეტთან თანამშრომლობით, კორეის კვლევების აკადემიის მიერ დაფინანსებული პროექტის ფარგლებში, 19-20 მაისს გაიმართება სამეცნიერო კონფერენცია „კორეა-საქართველო: ისტორიული პარალელები“.
კონფერენციაში მონაწილეობას მიიღებენ ილიას სახელმწიფო უნივერსიტეტისა და ჰანკუკის უცხო ენათა უნივერსიტეტის მკვლევრები, ასევე ილიას სახელმწიფო უნივერსიტეტის კორეული ენის კურსის სტუდენტები.
კონფერენციის პროგრამა ხელმისაწვდომია ბმულზე: https://bit.ly/39p3MQJ
კონფერენციის დასასრულს ინჰას უნივერსიტეტსა და ილიას სახელმწიფო უნივერსიტეტს შორის გაფორმდება ურთიერთთანამშრომლობის მემორანდუმი ორმაგი ხარისხის პროგრამების განვითარებისა და ილიას სახელმწიფო უნივერსიტეტში კორეის ცენტრის დაფუძნების მიმართულებით.
დრო: 19-20 მაისი, 10:00 საათი
19 მაისს ღონისძიება გაიმართება ჰიბრიდულ ფორმატში პლატფორმა Zoom-ის გამოყენებით. უზრუნველყოფილი იქნება ფეისბუქლაივი ილიას სახელმწიფო უნივერსიტეტის გვერდზე.
Zoom-ის ბმული: https://bit.ly/3yH7T5C
სამუშაო ენები: ინგლისური, ქართული (უზრუნველყოფილი იქნება სინქრონული თარგმანი)
2022 წელი

სამეცნიერო-პრაქტიკული კონფერენცია „დერმატოლოგიისა და ესთეტიკური მედიცინის მესამე საერთაშორისო ტრანსკავკასიური კონგრესი“
2022-05-20 16:10
16-18 ივნისს თბილისში, სასტუმრო „ბილტმორში“, გაიმართება სამეცნიერო-პრაქტიკული კონფერენცია „დერმატოლოგიისა და ესთეტიკური მედიცინის მესამე საერთაშორისო ტრანსკავკასიური კონგრესი“. კონგრესი, რომელიც ტარდება ილიას სახელმწიფო უნივერსიტეტის მხარდაჭერით, ხორციელდება შოთა რუსთაველის საქართველოს ეროვნული სამეცნიერო ფონდის მხარდაჭერით [გრანტის ნომერი MG-ISE-22-125]. ასევე მინიჭებული აქვს დერმატოლოგთა საერთაშორისო საზოგადოების გრანტი.
კონგრესში მონაწილეობას მიღებენ დარგის წამყვანი ექსპერტები აშშ-დან, ავსტრალიიდან, გერმანიიდან, ისრაელიდან და ა.შ.
ახალგაზრდებისთვის დაწესებულია გრანტები.
კონფერენციის ფარგლებში ჩატარდება დერმატოქირურგიის, დერმატოსკოპიის პრაქტიკული ტრენინგები, პლენარული სხდომები.
კონფერენციაზე მონაწილეობისთვის საჭიროა წინასწარი რეგისტრაცია ბმულზე: https://itc2022.photoderm.org/
უკრაინელი კოლეგების რეგისტრაცია უფასოა!
ღონისძიება გაიმართება ჰიბრიდულ ფორმატში. სურვილის შემთხვევაში შესაძლებელია ვირტუალური მონაწილეობაც. მნიშვნელოვანი ლექციების ჩანაწერები ხელმისაწვდომი იქნება კონგრესის დასრულებიდან 6 თვის მანძილზე.
დრო: 16-18 ივნისი
სამუშაო ენა: ინგლისური
2022 წელი

ერიკა ბენერის საჯარო ლექცია „სჭირდება თუ არა დემოკრატიას ნაციონალიზმი?“
2022-05-25 15:00
25 მაისს, 15:00 საათზე, ილიას სახელმწიფო უნივერსიტეტში გაიმართება მწერლისა და მკვლევრის ერიკა ბენერის ლექცია „სჭირდება თუ არა დემოკრატიას ნაციონალიზმი?“
ლექციას მოდერაციას გაუწევს ილიას სახელმწიფო უნივერსიტეტის ასოცირებული პროფესორი ჰანს გუტბროდი.
დასწრების მსურველებმა რეგისტრაცია უნდა გაიარონ არაუგვიანეს 23 მაისისა.
რეგისტრაციისთვის მიჰყევით ბმულს: https://bit.ly/38JePnX
ლექციის შესახებ:
უკიდურესი ნაციონალიზმის აღზევება დღეს ერთ-ერთი უდიდესი გამოწვევაა დემოკრატიისთვის. მაგრამ როდესაც ლიბერალური დემოკრატიის დამცველთა უმეტეს ნაწილს სურს ნაციონალიზმის ჩამოშორება პოლიტიკური ასპარეზიდან, ზოგიერთი ამტკიცებს, რომ დემოკრატიებმა უნდა მიიღოს ეროვნული ღირებულებები და გააძლიეროს ეროვნული იდენტობები, თუ მათ გადარჩენა სურთ. არიან ისინი მართლები? რა რისკებს შეიცავს ნაციონალიზმზე დაყრდნობა ჩვენს დაზიანებულ დემოკრატიათა აღსადგენად?
ერიკა ბენერის ბიოგრაფია
მწერალი და მეცნიერი ერიკა ბენერი მორალურ და პოლიტიკურ აზროვნებაზე მუშაობს. ასწავლიდა ოქსფორდში, ლონდონის ეკონომიკის სკოლასა და ცენტრალური ევროპის უნივერსიტეტში. მან ახლახან გამოსცა არაერთი ცნობილი წიგნი მაკიაველის შესახებ (იხ. http://www.ericabenner.com/). 1990-იანი წლების დასაწყისიდან მუშაობდა ნაციონალიზმზე. ოქსფორდის უნივერსიტეტის მეცნიერებათა დოქტორია.
სამუშაო ენა: ინგლისური
დრო: 25 მაისი, 15:00 საათი
Live – ღონისძიების ბმული: https://bit.ly/3ahS2jI
2022

ვებინარების სერია: ადიქციის კვლევები – თეორია და პრაქტიკა
2022-05-25 17:10
ილიას სახელმწიფო უნივერსიტეტის ადიქციის კვლევების სამაგისტრო პროგრამა და ტომაშ ზაბრანსკის სახ. ადიქტოლოგიის ინსტიტუტი გთავაზობთ საგაზაფხულო ვებინარების სერიას „ადიქციის კვლევები: თეორია და პრაქტიკა”.
ვებინარები ეხება ადიქტოლოგიის მეცნიერებისა და პრაქტიკის აქტუალური თემების განხილვას თანამედროვე კვლევებზე დაყრდნობით.
ვებინარები ჩატარდება ჰიბრიდულ ფორმატში როგორც ფიზიკურ სივრცეში, ისე ონლაინ. მონაწილეობისთვის საჭირო წინასწარი რეგისტრაცია და დასწრების სასურველი ფორმატის მითითება. ვებინარზე ფიზიკურ სივრცეში დასწრების მსურველები მიიღებენ ინფორმაციას ღონისძიების ჩატარების ადგილმდებარეობაზე, ხოლო ღონისძიებაზე ონლაინ დასწრების მსურველები – შეხვედრის ბმულს.
რეგისტრაციისთვის მიჰყევით ბმულს: https://bit.ly/38hSvlj

განრიგი
კანაფის პოლიტიკა და თანამედროვე კვლევები
ვებინარის მომხსენებელი – ასოცირებული პროფესორი დავით ოთიაშვილი, ილიას სახელმწიფო უნივერსიტეტი
თანამონაწილეები – ირმა კირთაძე და ზვიად ზალიკიანი
მოდერატორი – პროფესორი ჯანა ჯავახიშვილი, ილიას სახელმწიფო უნივერსიტეტი
დრო: 1 ივნისი, 18:00-19:00
ვრცლად: https://bit.ly/3M6wnZ7
_____________________________________________________________________________________________
ადიქციის კვლევების კურსდამთავრებულთა მიერ შესრულებული უახლესი კვლევები: ნარკოვითარება საქართველოში, ნარკოტიკების მოხმარება ღამის ცხოვრებაში და კოვიდის პირობებში
ვებინარის მომხსენებლები
ილიას სახელმწიფო უნივერსიტეტის ადიქციის კვლევების სამაგისტრო პროგრამის კურსდამთავრებულები:

სათემო ალიანსის პროგრამის მენეჯერი ადა ბესელია;
დამოკიდებულების კვლევითი ცენტრის „ალტერნატივა ჯორჯიას“ მკვლევარი თამარ მღებრიშვილი;
იუსტიციის სამინისტროს საერთაშორისო ნარკოვითარების მონიტორინგის ეროვნული ცენტრის წარმომადგენლები – ირაკლი ნაცვლიშვილი და ლევან სალამაძე.

თანამონაწილეები – ზვიად ზალიკიანი, ირმა კირთაძე, ჯანა ჯავახიშვილი
მოდერატორი – ასოცირებული პროფესორი დავით ოთიაშვილი, ილიას სახელმწიფო უნივერსიტეტი
დრო: 8 ივნისი, 18:00-19:00
ვრცლად: https://bit.ly/3xpdzQw
_____________________________________________________________________________________________
ადიქციის კვლევების კურსდამთავრებულთა დასაქმების შესაძლებლობები
ვებინარის მომხსენებლები

დაავადებათა კონტროლისა და საზოგადოებრივი ჯანმრთელობის ეროვნული ცენტრის არაგადამდებ დაავადებათა დეპარტამენტის თავმჯდომარე ლელა სტურუა
ბუპრენორფინის ჩანაცვლებითი თერაპიის ხელმძღვანელი ქეთევან სიხარულიძე;
სათემო ალიანსის პროექტ „მანდალას“ ხელმძღვანელი თემურ ხატიაშვილი.

ვებინარის თანამონაწილეები – ილიას სახელმწიფო უნივერსიტეტის პროფესორები – ირმა კირთაძე, დავით ოთიაშვილი, ჯანა ჯავახიშვილი
მოდერატორი – ზვიად ზალიკიანი
დრო: 15 ივნისი, 18:00-19:00
ვრცლად: https://bit.ly/3MNnuUi
_____________________________________________________________________________________________
ფსიქოაქტიური საშუალებების მოხმარების პრევენცია
ვებინარის მომხსენებელი – პროფესორი ჯანა ჯავახიშვილი, ილიას სახელმწიფო უნივერსიტეტი;
თანამონაწილეები – დავით ოთიაშვილი და ზვიად ზალიკიანი;
მოდერატორი – ირმა კირთაძე.
დრო: 22 ივნისი, 16:00-17:00
ვრცლად: https://bit.ly/3tBCC0e
_____________________________________________________________________________________________
საჯარო ლექცია და ვებინარის „სამედიცინო კანაბინოიდების გამოყენება სამკურნალოდ – საერთაშორისო გამოცდილება“ ლაივსთრიმი
დრო: 1 ივლისი, 15:00 საათი
მომხსენებელი – კირსტენ მიულერ-ვალი, ნევროლოგ-ფსიქიატრი, ჰანოვერის უნივერსიტეტის პროფესორი
მოდერატორი – ასოცირებული პროფესორი დავით ოთიაშვილი, ილიას სახელმწიფო უნივერსიტეტი
ვრცლად: https://bit.ly/3xGgGT2
2022 წელი

ერიკ ლის საჯარო ლექცია „რატომ არის მნიშვნელოვანი ქართული ექსპერიმენტი“
2022-05-25 19:00
25 მაისს, 19:00 საათზე, საქართველოს დამოუკიდებლობის თარიღთან დაკავშირებით ამერიკელი მწერალი და ჟურნალისტი ერიკ ლი ილიას სახელმწიფო უნივერსიტეტში წაიკითხავს საჯარო ლექციას თემაზე ”Why the Georgian Experiment Matters” (რატომ იყო მნიშვნელოვანი ქართული ექსპერიმენტი).
მწერალი საქართველოში მწერალთა სახლისა და ამერიკის საელჩოს ერთობლივი სარეზიდენციო პროგრამის – Writer-in-Residence – ფარგლებში ილიას სახელმწიფო უნივერსიტეტის მხარდაჭერით იმყოფება.
ლექციის შემდეგ ერიკ ლის ილიას სახელმწიფო უნივერსიტეტის საპატიო დოქტორის წოდება მიენიჭება.
ლექციის შესახებ
1917 წლამდე დიდი იყო მოლოდინი, რომ სოციალისტური პარტიის გამარჯვება მსოფლიოს ნებისმიერ წერტილში ადამიანებს მეტ თავისუფლებას მოუტანდა. სწორედ ეს იყო ყველა სოციალისტის დაპირება კარლ მარქსის ცნობილი სიტყვების „რევოლუციის პირველი ნაბიჯი … [არის] დემოკრატიის ბრძოლის მოგება“ შემდეგ. მაგრამ რუსეთში კომუნისტების გამარჯვების შემდეგ დემოკრატიის ნაცვლად მსოფლიოში პირველი თანამედროვე ტოტალიტარული სახელმწიფო ჩამოყალიბდა. რა მოხდა? – ნიშნავდა თუ არა სოციალიზმი ტირანიის ახალ ფორმას? და არსებობდა თუ არა ლენინის, ტროცკისა და სტალინის მიერ დამყარებული დიქტატურის ალტერნატივა?
პირველი ქართული რესპუბლიკა, რომელმაც სულ რაღაც სამი წელი იარსება, სოციალ-დემოკრატიულმა ლიდერებმა, მათ შორის კარლ კაუცკიმ, აღტაცებით მიიღეს როგორც ბოლშევიზმის ალტერნატივა. ევროპელი სოციალ-დემოკრატიული ლიდერების დელეგაციამ, რომელიც საქართველოში 1920 წლის შემოდგომაზე ჩამოვიდა, და მათი ხელმძღვანელობის ქვეშ მყოფმა პარტიებმა, სოციალისტური საზოგადოების შესახებ ახალი ხედვა ჩამოაყალიბეს იმის ფონზე, რაც რუსეთსა და საქართველოში შეიქმნა. ხოლო საქართველოში 1924 წლის აჯანყების ჩახშობის შემდეგ ორი ბანაკი, რომლებიც ევროპულ მემარცხენეებში თანაარსებობდა, დაიშალა და ერთ მხარეს – კომუნისტები, მეორე მხარეს კი სოციალისტები აღმოჩნდნენ.
მიუხედავად იმისა, რომ ისტორიული მეხსიერება საქართველოს რესპუბლიკის შესახებ ევროპაში დიდწილად გაქრა, მათი ხედვა „დემოკრატიული სოციალიზმის“ როგორც კომუნიზმის ალტერნატივის შესახებ კიდევ უფრო მნიშვნელოვანი გახდა, განსაკუთრებით ცივი ომის დროს. განმათავისუფლებელი და დემოკრატიული სოციალიზმის ეს ხედვა დღესაც აქტუალური რჩება.
მომხსენებლის შესახებ
ერიკ ლი (დ. 1955) ამერიკელი მწერალი, ჟურნალისტი და პროფკავშირული აქტივისტია. მის მიერ დაფუძნებული ვებგვერდი LabourStart, რომლის უცვლელი რედაქტორია, აშუქებს პროფკავშირული მოძრაობის სიახლეებსა და კამპანიებს მთელი მსოფლიოს მასშტაბით.
ერიკ ლიმ ოცდაათი წელი მიუძღვნა საქართველოს ისტორიის სხვადასხვა ასპექტის კვლევას და დაწერა ორი წიგნი:

The Experiment: Georgia’s Forgotten Revolution 1918-1921 (Zed, 2017) წიგნი ასევე გამოქვეყნებულია ქართულად (გამომცემლობა „პოეზია“, 2018) და რუსულად.
Night of the Bayonets: The Texel Uprising and Hitler’s revenge (GreenHill Books, 2020) წიგნი „ქართული ამბოხი ტექსელზე: ბოლო ბრძოლა ევროპაში“ ასევე გამოქვეყნებულია ქართულად (გამომცემლობა „პოეზია“, 2020), ჰოლანდიურად და ჩეხურად.

გარდა ამ წიგნებისა, ერიკ ლი ავტორია ოთხი წიგნისა:

Britain’s Plot to Kill Hitler: The True Story of Operation Foxley and SOE (GreenHill Books, 2022)
Operation Basalt: The British Raid on Sark and Hitler’s Commando Order (The History Press, 2016)
The Labour Movement and the Internet: The New Internationalism (Pluto Press, 1996)
Saigon to Jerusalem: Conversations with Israel’s Vietnam Veterans (McFarland, 1992)

ფორმატი
საჯარო ლექცია და ცერემონია ჩატარდება ჰიბრიდულ ფორმატში. მონაწილეებს წინასწარი რეგისტრაციის საფუძველზე თავად შეუძლიათ აირჩიონ დასწრების სასურველი ფორმატი.
რეგისტრაციისთვის მიჰყევით ბმულს: https://bit.ly/3EVcsua
სამუშაო ენა
ინგლისური (უზრუნველყოფილი იქნება სინქრონული თარგმანი)
დრო: 25 მაისი, 19:00 საათი
2022 წელი

ყველაფერი უკრაინის შესახებ: "უკრაინის ისტორია: უძველესი დროიდან დღემდე"
2022-05-25 19:00
ილიას სახელმწიფო უნივერსიტეტი გთავაზობთ საჯარო ლექციათა სერიას „ყველაფერი უკრაინის შესახებ“. სერიის მიზანია, დაინტერესებულმა პირებმა მეტი ინფორმაცია მიიღონ უკრაინის, კერძოდ, მისი ისტორიის, ენის, ლიტერატურის, კულტურის, პოლიტიკური სისტემის, საგარეო პოლიტიკის, ეკონომიკისა და იმ გამოწვევების შესახებ, რომელთა წინაშეც ბოლო პერიოდში ქვეყანა აღმოჩნდა.
კურსს გაუძღვებიან კიევის ტარას შევჩენკოს სახელობის ეროვნული უნივერსიტეტის პროფესორი ელენა შევჩენკო და უკრაინის ეროვნული საავიაციო უნივერსიტეტის პროფესორი ალლა გოლოვნია. მომხსენებლები 2022 წლის მაისიდან შემოუერთდნენ ილიას სახელმწიფო უნივერსიტეტს უკრაინის სამეცნიერო საზოგადოებისადმი მხარდაჭერის მიზნით გამოცხადებული პროგრამის Ukrainian Academics at Risk ფარგლებში.
ლექციათა სერიის ფარგლებში 25 მაისს, 19:00 საათზე ილიას სახელმწიფო უნივერსიტეტის G106 აუდიტორიაში გაიმართება პირველი შეხვედრა თემაზე: “უკრაინის ისტორია: უძველესი დროიდან დღემდე”
ლექციაზე დისტანციურად დასწრება ასევე შესაძლებელია Zoom-ის მეშვეობით.
გთხოვთ, ეწვიოთ ბმულს.
დრო: 25 მაისი, 19:00 საათი
2022 წელი

პირველი ბიობლიცი თბილისში
2022-05-26 11:00
26 მაისს, საქართველოს დამოუკიდებლობის დღეს, 11:00-დან 17:00 საათამდე საქართველოს ეროვნული ბოტანიკური ბაღის ღია სადღესასწაულო სივრცეში (event square) კავკასიის სიცოცხლის ბარკოდირების (CaBOL) პროექტის ფარგლებში გაიმართება ღონისძიება ბიობლიცი.
ღონისძიების მონაწილეებს შესაძლებლობა ექნებათ, ახლოდან გაიცნონ საქართველოში მობინადრე ცოცხალი ორგანიზმები და სურვილისამებრ ჩაერთონ სხვადასხვა სამუშაო ჯგუფში:

მფრინავი მწერები
ნიადაგის უხერხემლოები
წყლის უხერხემლოები
მცენარეები
ქვეწარმავლები და ფრინველები

სამუშაო ჯგუფები ერთსაათიანი შუალედით გავლენ ბოტანიკური ბაღის ტერიტორიაზე და ამ დროის განმავლობაში შეგროვების ტექნიკის გაცნობის გარდა, მიიღებენ საინტერესო და მნიშვნელოვან ინფორმაციას უხერხემლო ორგანიზმების საჭიროებისა და მათი როლის შესახებ. მონაწილეებს საშუალება მიეცემათ მნიშვნელოვანი თეორიული ინფორმაციის გაცნობასთან ერთად ჩაერთონ მცირე საველე სამუშაოებში, რაც მოიცავს ბოტანიკური ბაღის ტერიტორიაზე სხვადასხვა ტიპის სინჯის შეგროვების ტექნიკას და ასევე ამ სინჯების დამუშავების სხვადასხვა ვარიანტს.
ღონისძიების მიზანია მონაწილეებში ველური ბუნებისადმი ინტერესის გაღრმავება და მასზე დაკვირვებისა და კვლევის მეთოდების გაცნობა.
ღონისძიებას გაუძღვებიან ილიას სახელმწიფო უნივერსიტეტის ეკოლოგიის ინსტიტუტის მკვლევრები და პროექტში ჩართული სტუდენტები.
დასწრება თავისუფალია.
სამუშაო ჯგუფებში მონაწილეობის მსურველებმა უნდა გაიარონ წინასწარი რეგისტრაცია ბმულზე: https://bit.ly/3sOpJQ9
ღონისძიებაზე დასწრება ბოტანიკურ ბაღში მოსული დამთვალიერებლებისთვის უფასოა. გაითვალისწინეთ რომ ბოტანიკურ ბაღში შესვლა ფასიანია. იხილეთ დამატებითი ინფორმაცია ვებგვერდზე: https://nbgg.ge/index.html
2022 წელი

სამუშაო შეხვედრა „როგორ ვისარგებლოთ ელსევიერის სამეცნიერო ბაზებით ScienceDirect და Scopus“
2022-05-30 12:00
30 მაისს, 12:00 საათზე, ილიას სახელმწიფო უნივერსიტეტის ბიბლიოთეკისა და წამყვანი საერთაშორისო გამომცემლობის (Elsevier) თანამშრომელთა მონაწილეობით გაიმართება სამუშაო შეხვედრა „როგორ ვისარგებლოთ ელსევიერის სამეცნიერო ბაზებით ScienceDirect და Scopus“.
შეხვედრაზე განხილული იქნება სამეცნიერო ბაზების (ScienceDirect; Scopus) ეფექტური გამოყენების საკითხი, ასევე პუბლიკაციის მომზადებისა და გამოქვეყნების დეტალები.
სემინარი საინტერესო იქნება უნივერსიტეტის აკადემიური პერსონალისთვის, სადოქტორო საფეხურის სტუდენტებისთვის, ბიბლიოთეკის თანამშრომლებისთვის.
შეხვედრა წარიმართება მოცემული დღის წესრიგით:
12.00-12.15 – შესავალი
12.15-12.45 – ScienceDirect – იპოვე შენი გზა ჰიპოთეზიდან აღმოჩენამდე
ჰელენა პაჩუსკა
12.45-13.00 – შესვენება
13.00-13.45 – ScienceDirect – სამეცნიერო და ტექნიკურ ინფორმაციასთან მუშაობის პროფესიული ინსტრუმენტი. საერთო უნარები სამეცნიერო გამომცემლობასა და სტატიების სტრუქტურაში
მაქსიმ ფილატოვი
13.45-14.30 – სემინარი Scopus-ის შესახებ – როგორ გავზარდოთ კვლევის ხილვადობა?
კატარჟინა პატირაკი
დასწრება თავისუფალია.
შეხვედრაზე დასწრებისთვის აუცილებელია წინასწარ რეგისტრაცია მოცემულ ბმულზე – https://bit.ly/39IAFrP
დრო: 30 მაისი, 12:00 საათი
ადგილმდებარეობა: ილიას სახელმწიფო უნივერსიტეტის T კორპუსი, საკონფერენციო დარბაზი, პირველი სართული (ქ.ჩოლოყაშვილის გამზ. N3/5)
სამუშაო ენა: ინგლისური
დამატებითი კითხვების შემთხვევაში გთხოვთ, მოგვწეროთ შემდეგ ელექტრონულ მისამართზე: librarian@iliauni.edu.ge
2022 წელი

პროფესორ ალლა გოლოვნიას საჯარო ლექცია „უკრაინული ენა“
2022-05-31 19:00
31 მაისს, 19:00 საათზე, ილიას სახელმწიფო უნივერსიტეტში უკრაინის საავიაციო უნივერსიტეტის პროფესორი ალლა გოლოვნია წაიკითხავს საჯარო ლექციას თემაზე: „უკრაინული ენა“.
მომხსენებელი შეეხება ისეთ საკითხებს, როგორებიცაა: უკრაინული ენის წარმოშობა, მისი განვითარების ძირითადი ეტაპები, უკრაინული ენის ლინგვოციდის მცდელობები, რეგიონების მიხედვით ენობრივი განსხვავებები და ა.შ.
სამუშაო ენა: ინგლისური
ლექციაზე დასწრება თავისუფალია და შეგიძლიათ შემოგვიერთდეთ Zoom-ის საშუალებით.
მოსაწვევი იხილეთ აქ.
სწრაფი ბმულები:

ლექციათა სერია „ყველაფერი უკრაინის შესახებ“

2022 წელი

ვებინარების სერია: „კანაფის პოლიტიკა და თანამედროვე კვლევები“
2022-06-01 18:00
1 ივნისს, 18:00 საათზე, ილიას სახელმწიფო უნივერსიტეტის ადიქციის კვლევების სამაგისტრო პროგრამის სამუშაო ჯგუფისა და ტომაშ ზაბრანსკის სახ. ადიქტოლოგიის ინსტიტუტის ინიციატივით დაგეგმილი საზაფხულო ვებინარების სერიის ფარგლებში გაიმართება ვებინარი თემაზე: „კანაფის პოლიტიკა და თანამედროვე კვლევები“.
მომხსენებელი – ილიას სახელმწიფო უნივერსიტეტის ასოცირებული პროფესორი დავით ოთიაშვილი
მონაწილეები: ილიას სახელმწიფო უნივერსიტეტის ასისტენტ-პროფესორი ირმა კირთაძე, მეცნიერებათა და ხელოვნების ფაკულტეტის ხარისხის უზრუნველყოფის სპეციალისტი ზვიად ზალიკიანი
მოდერატორი: ილიას სახელმწიფო უნივერსიტეტის პროფესორი ჯანა ჯავახიშვილი
ვებინარში მონაწილეობას მიიღებენ ამავე პროგრამის აკადემიური და ადმინისტრაციული პერსონალი, პარტნიორი ორგანიზაციის წარმომადგენლები, სტუდენტები და კურსდამთავრებულები.
დრო: 1 ივნისი, 18:00 საათი
ფორმატი: ჰიბრიდული, წინასწარი რეგისტრაციის საფუძველზე
ვებინარზე დასასწრებად საჭიროა წინასწარი რეგისტრაცია. რეგისტრაციისას მითითებულ საკონტაქტო მისამართზე გამოგეგზავნებათ ღონისძიებაზე დასასწრებად საჭირო ინფორმაცია.
სარეგისტრაციო ფორმა: https://bit.ly/38hSvlj
Live – ღონისძიების ბმული: https://bit.ly/3lWrHdl
2022 წელი

პროფესორ ელენა შევჩენკოს საჯარო ლექცია „აშშ-უკრაინის ორმხრივი ურთიერთობები“
2022-06-01 19:00
1-ელ ივნისს, 19:00 საათზე, ილიას სახელმწიფო უნივერსიტეტში კიევის ტარას შევჩენკოს სახელობის ეროვნული უნივერსიტეტის პროფესორი ელენა შევჩენკო წაიკითხავს საჯარო ლექციას თემაზე: „აშშ-უკრაინის ორმხრივი ურთიერთობები“.
მომხსენებელი შეეხება შემდეგ საკითხებს:

ადრეული 90-იანი წლები: „იმედებისა და მოლოდინების ხანა ცივი გაზაფხულის ფონზე“;
90-იანი წლების შუა პერიოდი: „თაფლობის თვე“;
ადრეული 2000-იანი წლები: „უკრაინული „მულტივექტორი“;
იუშჩენკოს ერა: იმედები და იმედგაცრუებები, სტრატეგიული პარტნიორობა;
იანუკოვიჩის მულტივექტორულობა;
უკრაინასა და აშშ-ს შორის არსებული სახელშეკრულებო საფუძვლები;
აშშ-უკრაინის ურთიერთობები მიმდინარე პერიოდში.

სამუშაო ენა: ინგლისური

ლექციაზე დასწრება თავისუფალია.
ლექცია გაიმართება ჰიბრიდულ ფორმატში, პლატფორმა ზუმის დახმარებით.
შეხვედრის ზუმის ბმული: https://bit.ly/3PTaAa8

სწრაფი ბმულები:

საჯარო ლექციათა ციკლი „უკრაინის საგარეო პოლიტიკა 1991 წლიდან დღემდე”

2022 წელი

მაია ჯეგის საჯარო ლექცია „ქართული რბილი ძალა ლიტერატურით: საჭმლისა და ღვინის მიღმა“
2022-06-02 17:00
2 ივნისს, 17:00 საათზე, ილიას სახელმწიფო უნივერსიტეტში ბრიტანელი მწერალი მაია ჯეგი გამართავს საჯარო ლექციას თემაზე: „ქართული რბილი ძალა ლიტერატურით: საჭმლისა და ღვინის მიღმა“.
მაია ჯეგი ბრიტანელი მწერალი, ჟურნალისტი, ლიტერატურის კრიტიკოსი და ავტორია. მას მნიშვნელოვანი წვლილი აქვს შეტანილი ქართული კულტურის პოპულარიზაციის საქმეში.
ლექცია ჩატარდება ჰიბრიდულ ფორმატში, როგორც ფიზიკურ სივრცეში, ისე ონლაინ. მონაწილეობისთვის საჭიროა წინასწარი რეგისტრაცია და დასწრების სასურველი ფორმატის მითითება.
ლექციაზე ფიზიკურ სივრცეში დასწრების მსურველები მიიღებენ ინფორმაციას ღონისძიების ჩატარების ადგილმდებარეობაზე, ხოლო ონლაინ დასწრების მსურველები – შეხვედრის ბმულს.
დრო: 2 ივნისი, 17:00 საათი
ფორმატი: ჰიბრიდული, უზრუნველყოფილი იქნება ლაივი ილიას სახელმწიფო უნივერსიტეტის ფეისბუქგვერდზე
სარეგისტრაციო ბმული: https://bit.ly/3NF31ly
სამუშაო ენა: ინგლისური
Live ღონისძიების ბმული: https://bit.ly/3z8kTBe
2022 წელი

პროფესორ ალლა გოლოვნიას საჯარო ლექცია „უკრაინული ლიტერატურა და თანამედროვე ხელოვნება“
2022-06-03 19:00
3 ივნისს, 19:00 საათზე, ილიას სახელმწიფო უნივერსიტეტში უკრაინის საავიაციო უნივერსიტეტის პროფესორი ალლა გოლოვნია წაიკითხავს საჯარო ლექციას თემაზე: „უკრაინული ლიტერატურა და თანამედროვე ხელოვნება“.
მომხსენებელი შეეხება ისეთ საკითხებს, როგორებიცაა: ლიტერატურა კიევის რუსეთში; ადრეული მოდერნული პერიოდის უკრაინული ლიტერატურა; მე-19 და მე-20 საუკუნის უკრაინული ლიტერატურა; თანამედროვე უკრაინული ლიტერატურა.
მომხსენებელი ასევე ისაუბრებს თანამედროვე უკრაინულ სახვით ხელოვნებასა და არქიტექტურაზე, მუსიკაზე, კინოსა და თეატრზე
სამუშაო ენა: ინგლისური
ლექციაზე დასწრება თავისუფალია.
ლექცია გაიმართება ჰიბრიდულ ფორმატში, პლატფორმა ზუმის დახმარებით.
ზუმის ბმული: https://bit.ly/38KnlDk
სწრაფი ბმულები:

ლექციათა სერია „ყველაფერი უკრაინის შესახებ“

2022 წელი

პროფესორ ელენა შევჩენკოს საჯარო ლექცია „პოლიტიკური სისტემის ჩამოყალიბება დამოუკიდებელ უკრაინაში“
2022-06-07 19:00
7 ივნისს, 19:00 საათზე, ილიას სახელმწიფო უნივერსიტეტში გაიმართება კიევის ტარას შევჩენკოს სახელობის ეროვნული უნივერსიტეტის პროფესორ ელენა შევჩენკოს საჯარო ლექცია თემაზე: „პოლიტიკური სისტემის ჩამოყალიბება დამოუკიდებელ უკრაინაში“.
მომხსენებელი შეეხება უკრაინის პოლიტიკური სისტემის ფორმირების პროცესს პრეზიდენტ ლეონიდ კუჩმას მმართველობის პერიოდიდან დღემდე, ასევე ისაუბრებს იმ ფაქტორებზე, რომლებმაც სხვადასხვა პერიოდში გავლენა მოახდინა უკრაინის შიდა პოლიტიკური კურსის ჩამოყალიბებაზე.
სამუშაო ენა: ინგლისური
ლექციაზე დასწრება თავისუფალია.
ლექცია გაიმართება ჰიბრიდულ ფორმატში, პლატფორმა ზუმის დახმარებით.
ზუმის შეხვედრის ბმული: https://bit.ly/3zA6JJF
სწრაფი ბმულები:

ლექციათა სერია „ყველაფერი უკრაინის შესახებ“

2022 წელი

ვებინარი „ადიქციის კვლევების პროგრამის კურსდამთავრებულთა უახლესი კვლევები – ნარკოვითარება საქართველოში, ნარკოტიკების მოხმარება ღამის ცხოვრებაში და კოვიდის პირობებში“
2022-06-08 18:00
8 ივნისს, 18:00 საათზე, ილიას სახელმწიფო უნივერსიტეტში ადიქციის კვლევების სამაგისტრო პროგრამის სამუშაო ჯგუფისა და ტომაშ ზაბრანსკის სახ. ადიქტოლოგიის ინსტიტუტის ინიციატივით დაგეგმილი საზაფხულო ვებინარების სერიის ფარგლებში გაიმართება ვებინარი თემაზე: „ადიქციის კვლევების კურსდამთავრებულთა მიერ შესრულებული უახლესი კვლევები: ნარკოვითარება საქართველოში, ნარკოტიკების მოხმარება ღამის ცხოვრებაში და კოვიდის პირობებში“.
მომხსენებლები
ილიას სახელმწიფო უნივერსიტეტის ადიქციის კვლევების სამაგისტრო პროგრამის კურსდამთავრებულები:

სათემო ალიანსის პროგრამის მენეჯერი ადა ბესელია;
დამოკიდებულების კვლევითი ცენტრის „ალტერნატივა ჯორჯიას“ მკვლევარი თამარ მღებრიშვილი;
იუსტიციის სამინისტროს საერთაშორისო ნარკოვითარების მონიტორინგის ეროვნული ცენტრის წარმომადგენლები – ირაკლი ნაცვლიშვილი და ლევან სალამაძე.

თანამონაწილეები – ზვიად ზალიკიანი, ირმა კირთაძე, ჯანა ჯავახიშვილი
მოდერატორი – ასოცირებული პროფესორი დავით ოთიაშვილი, ილიას სახელმწიფო უნივერსიტეტი
დრო: 8 ივნისი, 18:00-19:00
ფორმატი: ჰიბრიდული, წინასწარი რეგისტრაციის საფუძველზე
ვებინარზე დასასწრებად საჭიროა წინასწარი რეგისტრაცია. რეგისტრაციისას მითითებულ საკონტაქტო მისამართზე გამოგეგზავნებათ ღონისძიებაზე დასასწრებად საჭირო ინფორმაცია.
სარეგისტრაციო ფორმა: https://bit.ly/38hSvlj
Live – ღონისძიების ბმული: https://bit.ly/3mkh5Fk
2022 წელი

პროფესორ ელენა შევჩენკოს საჯარო ლექცია „უკრაინა-ევროკავშირის ურთიერთობები და ევროინტეგრაციის პროცესი“
2022-06-08 19:00
8 ივნისს, 19:00 საათზე, ილიას სახელმწიფო უნივერსიტეტში გაიმართება კიევის ტარას შევჩენკოს სახელობის ეროვნული უნივერსიტეტის პროფესორ ელენა შევჩენკოს საჯარო ლექცია თემაზე: „უკრაინა-ევროკავშირის ურთიერთობები და ევროინტეგრაციის პროცესი“.
მომხსენებელი შეეხება დამოუკიდებლობის მოპოვების შემდგომ უკრაინასა და ევროპის ეკონომიკურ საზოგადოებას შორის ურთიერთობების დამყარების პირველ მცდელობებს, ნარინჯისფერი რევოლუციის შემდეგ განვითარებულ ურთიერთობებს, აღმოსავლეთ პარტნიორობის ფორმატს, ასოცირების ხელშეკრულებას და ა.შ. ასევე ისაუბრებს უკრაინის ევროკავშირში გაწევრიანების პერსპექტივებსა და გამოწვევებზე.
სამუშაო ენა: ინგლისური
ლექციაზე დასწრება თავისუფალია.
ლექცია გაიმართება ჰიბრიდულ ფორმატში, პლატფორმა ზუმის დახმარებით.
ზუმის შეხვედრის ბმული: https://bit.ly/3GQ5GXv
სწრაფი ბმულები:

საჯარო ლექციათა ციკლი „უკრაინის საგარეო პოლიტიკა 1991 წლიდან დღემდე”

2022 წელი

პროფესორ ელენა შევჩენკოს საჯარო ლექცია „უკრაინის საგარეო და უსაფრთხოების პოლიტიკა დამოუკიდებლობის მოპოვების შემდეგ“
2022-06-14 19:00
14 ივნისს, 19:00 საათზე, ილიას სახელმწიფო უნივერსიტეტში კიევის ტარას შევჩენკოს სახელობის ეროვნული უნივერსიტეტის პროფესორი ელენა შევჩენკო წაიკითხავს საჯარო ლექციას თემაზე: „უკრაინის საგარეო და უსაფრთხოების პოლიტიკა დამოუკიდებლობის მოპოვების შემდეგ“.
მომხსენებელი შეეხება უკრაინის საგარეო და უსაფრთხოების პოლიტიკის გამოწვევებს უკანასკნელი 30 წლის განმავლობაში, ისაუბრებს უკრაინის ეროვნული უსაფრთხოების კონცეფციის ფორმირებასა და უკრაინის საგარეო პოლიტიკის პრიორიტეტებზე მოქმედ ფაქტორებზე.
სამუშაო ენა: ინგლისური
ლექციაზე დასწრება თავისუფალია.
ლექცია გაიმართება ჰიბრიდულ ფორმატში, პლატფორმა ზუმის დახმარებით.
ზუმის შეხვედრის ბმული: https://bit.ly/3zt3DH0
სწრაფი ბმულები:

ლექციათა სერია „ყველაფერი უკრაინის შესახებ“

2022

ვებინარი „საზოგადოებრივი აზრის კვლევები ომის დროს“
2022-06-15 14:00
15 ივნისს, ოთხშაბათს, 14:00 საათზე ინფოსაპიენსის დირექტორის მოადგილე ინა ვოლოსევიჩი და საერთაშორისო რესპუბლიკური ინსტიტუტის უკრაინის ოფისის დირექტორი მაიკლ დრუკმანი გამართავენ ვებინარს „საზოგადოებრივი აზრის კვლევები ომის დროს“.

რუსეთის ომი უკრაინაში საერთაშორისო სამართლის ნორმებს არღვევს და საერთაშორისო პოლიტიკის დემოკრატიულ პრინციპებს უგულებელყოფს. საომარ ვითარებაში პოლიტიკური და სოციალური პროცესები ფუნდამენტურად იცვლება. ასეთ დროს მოსახლეობის დამოკიდებულების გაგება და იმ გამოწვევებზე მსჯელობა, რომლებსაც მკვლევრები ომის მიმდინარეობის პროცესში საზოგადოებრივი აზრის კვლევების განხორციელებისას აწყდებიან, თანაბრად მნიშვნელოვანია. მარტსა და აპრილში უკრაინის წამყვანმა კვლევითმა ორგანიზაციებმა – ინფოსაპიენსმა და რეიტინგჯგუფმა ჩაატარეს საზოგადოებრივი აზრის კვლევები პოლიტიკურად და სოციალურად მნიშვნელოვან თემებზე. მაგალითად, ინფოსაპიენსმა გამოიკვლია, რამდენად მედეგი არიან უკრაინელები რუსეთის სამხედრო აგრესიის მიმართ, აგრეთვე, რამდენად არ ეთანხმებიან რუსეთის მიერ უკრაინის ნატოსა და ევროკავშირში გაწევრიანების წინააღმდეგ მიმართულ პოლიტიკას. რეიტინგჯგუფმა უკრაინის მთელ ტერიტორიაზე რვა გამოკითხვა ჩაატარა ომთან დაკავშირებულ თემებზე, მათ შორის ომის ფსიქოლოგიურ მარკერებზე, უკრაინელების ომის პირობებთან ადაპტაციაზე, უკრაინის ზოგადი ვითარების შეფასებაზე, უკრაინის საერთაშორისო მხარდაჭერასა და რუს და ბელორუს მოქალაქეთა ბრალეულობაზე უკრაინის წინააღმდეგ ომში. აღიარებულმა საერთაშორისო ორგანიზაციამ, საერთაშორისო რესპუბლიკურმა ინსტიტუტმა, უკრაინაში გამოაქვეყნა საზოგადოებრივი კვლევის შედეგები, რომელთა მიხედვითაც უკრაინის მოქალაქეები მხარს უჭერენ უკრაინის პრეზიდენტს, სჯერათ, რომ ომში გაიმარჯვებენ და მათ სურთ და მზად არიან, გახდნენ ევროკავშირის სრულუფლებიანი წევრი.
ინფოსაპიენსის დირექტორის მოადგილე ინა ვოლოსევიჩი და საერთაშორისო რესპუბლიკური ინსტიტუტის უკრაინის ოფისის დირექტორი მაიკლ დრუკმანი განიხილავენ საზოგადოებრივი აზრის გამოკითხვების სოციოლოგიურ და მეთოდოლოგიურ საკითხებთან დაკავშირებულ თემებს. ამასთან მოახდენენ კვლევების შედეგების ინტერპრეტაციას გამოკითხულთა დამოკიდებულების კონტექსტუალიზაციის მიზნით.
ინფოსაპიენსის დირექტორის მოადგილე ინა ვოლოსევიჩი განიხილავს თემას: „რას გვეუბნება საზოგადოებრივი აზრის კვლევები მოსახლეობის დამოკიდებულებაზე ომის ვითარებაში: უკრაინისა და რუსეთის შედარებითი ანალიზი“.
საერთაშორისო რესპუბლიკური ინსტიტუტის უკრაინის ოფისის დირექტორი მაიკლ დრუკმანი კი – ისაუბრებს თემაზე: „უკრაინის მოქალაქეთა სენტიმენტები საშინაო პოლიტიკაზე, საერთაშორისო მხარდაჭერასა და გეოპოლიტიკურ პროექციებზე.“
მოდერატორი: პროფესორი, დოქტორი ზარინა ბურკაძე, საქართველოს საზოგადოებრივი აზრის კვლევის გენერალური მდივანი
დრო: 15 ივნისი, ოთხშაბათი, 14:00 საათი
სამუშაო ენა: ინგლისური
ვებინარი გადაიცემა ილიას სახელმწიფო უნივერსიტეტის ფეისბუქგვერდიდან.
თითოეული მომხსენებლისთვის სასაუბროდ გამოყოფილია 20 წუთი, კითხვა-პასუხისთვის – 10 წუთი.
მომხსენებელთა მოკლე ბიოგრაფიები

ინა ვოლოსევიჩი
მაიკლ დრუკმანი

2022 წელი

ახალი სამაგისტრო პროგრამის „ცოცხალი თეატრის ხელოვნება: დადგმა და თამაში" ღია კარის დღე
2022-06-15 15:00
15 ივნისს, 15:00 საათზე, გაიმართება ილიას სახელმწიფო უნივერსიტეტის ახალი სამაგისტრო პროგრამის „ცოცხალი თეატრის ხელოვნება: დადგმა და თამაში” ღია კარის დღე ჰიბრიდული ფორმატით.
დაინტერესებული პირები დასწრებას შეძლებენ როგორც ილიაუნის თეატრში (ი. ჭავჭავაძის გამზირი N32), ისე ონლაინ შემდეგი ბმულის მეშვეობით: https://bit.ly/3Q6JSLi
ინფორმაცია პროგრამის შესახებ შეგიძლიათ იხილოთ ბმულზე: https://bit.ly/3Q0CKjD
ღია კარის დღის სტუმრებს შეუძლიათ დაესწრონ ილიას სახელმწიფო უნივერსიტეტის კურსდამთავრებულთა სპექტაკლებს:

16-17 ივნისი – ეჟენ იონესკოს „სკამები“
25-26 ივნისი – ვალენტინ კრასნოგოროვის „კედელი“
2-3 ივლისი – ალექს ჩიღვინაძის „უხერხემლო“

ღია კარის დღესა და სპექტაკლებზე დასასწრებად გთხოვთ, გაიაროთ რეგისტრაცია.
სარეგისტრაციო ბმული: https://bit.ly/3zm5vl8
2022 წელი

ვებინარი „ადიქციის კვლევების კურსდამთავრებულთა დასაქმების შესაძლებლობები“
2022-06-15 18:00
15 ივნისს, 18:00 საათზე, ილიას სახელმწიფო უნივერსიტეტში ადიქციის კვლევების სამაგისტრო პროგრამის სამუშაო ჯგუფისა და ტომაშ ზაბრანსკის სახ. ადიქტოლოგიის ინსტიტუტის ინიციატივით დაგეგმილი საზაფხულო ვებინარების სერიის ფარგლებში გაიმართება ვებინარი თემაზე: ადიქციის კვლევების კურსდამთავრებულთა დასაქმების შესაძლებლობები.
ვებინარის მომხსენებლები

დაავადებათა კონტროლისა და საზოგადოებრივი ჯანმრთელობის ეროვნული ცენტრის არაგადამდებ დაავადებათა დეპარტამენტის თავმჯდომარე ლელა სტურუა;
ბუპრენორფინის ჩანაცვლებითი თერაპიის ხელმძღვანელი ქეთევან სიხარულიძე;
სათემო ალიანსის პროექტ „მანდალას“ ხელმძღვანელი თემურ ხატიაშვილი.

ვებინარის თანამონაწილეები – ილიას სახელმწიფო უნივერსიტეტის პროფესორები – ირმა კირთაძე, დავით ოთიაშვილი, ჯანა ჯავახიშვილი
მოდერატორი – ზვიად ზალიკიანი
დრო: 15 ივნისი, 18:00 საათი
ფორმატი: ჰიბრიდული, წინასწარი რეგისტრაციის საფუძველზე
ვებინარზე დასასწრებად საჭიროა წინასწარი რეგისტრაცია. რეგისტრაციისას მითითებულ საკონტაქტო მისამართზე გამოგეგზავნებათ ღონისძიებაზე დასასწრებად საჭირო ინფორმაცია.
სარეგისტრაციო ფორმა: https://bit.ly/38hSvlj
Live – ღონისძიების ბმული: https://bit.ly/3xpcarX
2022 წელი

პროფესორ ელენა შევჩენკოს საჯარო ლექცია „რუსეთ-უკრაინის ურთიერთობები“
2022-06-15 19:00
15 ივნისს, 19:00 საათზე, ილიას სახელმწიფო უნივერსიტეტში კიევის ტარას შევჩენკოსსახელობის ეროვნული უნივერსიტეტის პროფესორი ელენა შევჩენკო წაიკითხავს საჯარო ლექციას თემაზე: „რუსეთ-უკრაინის ურთიერთობები“.
მომხსენებელი შეეხება შემდეგ თემებს:

რუსეთ-უკრაინის ურთიერთობების ისტორიული ფონი;
რუსეთ-უკრაინის ურთიერთობები სსრკ-ის დაშლის შემდეგ;
ორმხრივი ურთიერთობების პრობლემური საკითხები: საზღვრები, შავი ზღვის ფლოტის სტატუსი, განიარაღება, ბუნებრივი აირის ომები, გოლოდომორი, ყირიმის კონფლიქტი, ევრომაიდანი, შეიარაღებული კონფლიქტი აღმოსავლეთ უკრაინაში;
ეკონომიკური ურთიერთობები და ვაჭრობა; ომი და დიპლომატიური ურთიერთობების გაწყვეტა.

სამუშაო ენა: ინგლისური
ლექციაზე დასწრება თავისუფალია.
ლექცია გაიმართება ჰიბრიდულ ფორმატში, პლატფორმა ზუმის დახმარებით.
ზუმის შეხვედრის ბმული: https://bit.ly/3O3J0FB
სწრაფი ბმულები:

საჯარო ლექციათა ციკლი „უკრაინის საგარეო პოლიტიკა 1991 წლიდან დღემდე”

2022 წელი

საჯარო ლექცია „თურქული მედია და რუსეთ-უკრაინის ომის აღქმა საზოგადოების მიერ“
2022-06-16 14:30
16 ივნისს, 14:30 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება ესკიშეჰირ ოსმანგაზის უნივერსიტეტის მკვლევრის, სერჰან გულის საჯარო ლექცია თემაზე: „თურქული მედია და რუსეთ-უკრაინის ომის აღქმა საზოგადოების მიერ“.
ლექციის შესახებ:
მომხსენებელი ისაუბრებს, როგორ აღიქვამს რუსეთ-უკრაინის ომს თურქეთის საზოგადოება, რა მიზეზები დგას ამ აღქმის მიღმა, როგორ ეწინააღმდეგება თურქეთის ოფიციოზის საგარეო პოლიტიკა და საზოგადოებრივი აზრი ერთმანეთს და რა გამოწვევებს უჩენს ეს დუალიზმი თურქეთის რესპუბლიკას.
დამატებითი ინფორმაცია იხილეთ აქ.
სამუშაო ენა: ინგლისური
დასწრება თავისუფალია.
2022 წელი

პროფესორ ელენა შევჩენკოს საჯარო ლექცია „უკრაინის ეკონომიკა“
2022-06-21 19:00
21 ივნისს, 19:00 საათზე, ილიას სახელმწიფო უნივერსიტეტში კიევის ტარას შევჩენკოს სახელობის ეროვნული უნივერსიტეტის პროფესორი ელენა შევჩენკო წაიკითხავს საჯარო ლექციას თემაზე: „უკრაინის ეკონომიკა“.
მომხსენებელი ისაუბრებს უკრაინის ბუნებრივ რესურსებზე, ეკონომიკის წამყვან დარგებზე: მეტალურგიაზე, ქიმიურ წარმოებაზე, სამთო მრეწველობაზე, სოფლის მეურნეობაზე, ბირთვულ ინდუსტრიასა და ა.შ.
სამუშაო ენა: ინგლისური
ლექციაზე დასწრება თავისუფალია.
ლექცია გაიმართება ჰიბრიდულ ფორმატში, პლატფორმა ზუმის დახმარებით.
ზუმის შეხვედრის ბმული: https://bit.ly/38KnlDk
სწრაფი ბმულები:

ლექციათა სერია „ყველაფერი უკრაინის შესახებ“

2022 წელი

ვებინარი „ფსიქოაქტიური საშუალებების მოხმარების პრევენცია“
2022-06-22 16:00
22 ივნისს, 16:00 საათზე, ილიას სახელმწიფო უნივერსიტეტში ადიქციის კვლევების სამაგისტრო პროგრამის სამუშაო ჯგუფისა და ტომაშ ზაბრანსკის სახ. ადიქტოლოგიის ინსტიტუტის ინიციატივით დაგეგმილი საზაფხულო ვებინარების სერიის ფარგლებში გაიმართება ვებინარი თემაზე: „ფსიქოაქტიური საშუალებების მოხმარების პრევენცია“.
მომხსენებელი – პროფესორი ჯანა ჯავახიშვილი, ილიას სახელმწიფო უნივერსიტეტი;
თანამონაწილეები – დავით ოთიაშვილი და ზვიად ზალიკიანი;
მოდერატორი – ირმა კირთაძე.
დრო: 22 ივნისი, 16:00 საათი
ფორმატი: ჰიბრიდული, წინასწარი რეგისტრაციის საფუძველზე
ვებინარზე დასასწრებად საჭიროა წინასწარი რეგისტრაცია. რეგისტრაციისას მითითებულ საკონტაქტო მისამართზე გამოგეგზავნებათ ღონისძიებაზე დასასწრებად საჭირო ინფორმაცია.
სარეგისტრაციო ფორმა: https://bit.ly/38hSvlj
Live – ღონისძიების ბმული: https://bit.ly/3QrZt8B
2022 წელი

პროფესორ ელენა შევჩენკოს საჯარო ლექცია „უკრაინის ურთიერთობა საერთაშორისო ორგანიზაციებსა და სამხედრო ალიანსებთან“
2022-06-22 19:00
22 ივნისს, 19:00 საათზე, ილიას სახელმწიფო უნივერსიტეტში კიევის ტარას შევჩენკოს სახელობის ეროვნული უნივერსიტეტის პროფესორი ელენა შევჩენკო წაიკითხავს საჯარო ლექციას თემაზე: „უკრაინის ურთიერთობა საერთაშორისო ორგანიზაციებსა და სამხედრო ალიანსებთან“.
მომხსენებელი შეეხება შემდეგ თემებს:

უკრაინა, გაეროს ერთ-ერთი დამფუძნებელი;
თანამშრომლობა იუნესკოსთან, ატომური ენერგიის საერთაშორისო სააგენტოსთან, ეუთოსთან, ევროპის საბჭოსთან, საერთაშორისო სავალუტო ფონდთან, რეკონსტრუქციისა და განვითარების საერთაშორისო ბანკთან;
NATO-უკრაინის ურთიერთობების ევოლუცია; საზოგადოებრივი აზრი უკრაინის ნატოსკენ მისწრაფების საკითხზე; თანამშრომლობის სფეროები; რუსეთის პოზიცია უკრაინის ნატოსკენ მისწრაფების საკითხზე.

სამუშაო ენა: ინგლისური
ლექციაზე დასწრება თავისუფალია.
ლექცია გაიმართება ჰიბრიდულ ფორმატში, პლატფორმა ზუმის დახმარებით.
ზუმის შეხვედრის ბმული: https://bit.ly/3tCMlU4
სწრაფი ბმულები:

საჯარო ლექციათა ციკლი „უკრაინის საგარეო პოლიტიკა 1991 წლიდან დღემდე”

2022 წელი

პროფესორ ელენა შევჩენკოს საჯარო ლექცია „რუსეთ-უკრაინის ურთიერთობები: ისტორია და თანამედროვეობა“
2022-06-28 19:00
28 ივნისს, 19:00 საათზე, ილიას სახელმწიფო უნივერსიტეტში კიევის ტარას შევჩენკოს სახელობის ეროვნული უნივერსიტეტის პროფესორი ელენა შევჩენკო წაიკითხავს საჯარო ლექციას თემაზე: „რუსეთ-უკრაინის ურთიერთობები: ისტორია და თანამედროვეობა“.
მომხსენებელი ისაუბრებს რუსეთის მიერ წარმოებულ ჰიბრიდულ ომზე, ე.წ. „რუსული სამყაროს“ იდეოლოგიაზე, მის სამიზნე აუდიორიასა და იდეოლოგიის გავრცელების გზებსა და ინსტრუმენტებზე, ასევე რუსულ საინფორმაციო ომთან ბრძოლის უკრაინულ სტრატეგიაზე.
სამუშაო ენა: ინგლისური
ლექციაზე დასწრება თავისუფალია.
ლექცია გაიმართება ჰიბრიდულ ფორმატში პლატფორმა ზუმის დახმარებით.
ზუმის შეხვედრის ბმული: https://bit.ly/39N7FzR
სწრაფი ბმულები:

ლექციათა სერია „ყველაფერი უკრაინის შესახებ“

2022 წელი

ტექნოლოგიის სკოლის ღია კარის დღე
2022-06-29 12:00
29 ივნისს ილიას სახელმწიფო უნივერსიტეტისა და საგანმანათლებლო ორგანიზაცია კინგსის ერთობლივი პროექტის „არჩევანი შენია“ ფარგლებში გაიმართება ტექნოლოგიის სკოლის ღია კარის დღე მოსწავლეებისთვის.
ღია კარის დღეზე ტექნოლოგიის სკოლის მიმართულებების, პროფესიების მნიშვნელობასა და ამ მიმართულებით ილიას სახელმწიფო უნივერსიტეტში არსებული შესაძლებლობების შესახებ მოსწავლეებს ინფორმაციას გააცნობენ ილიაუნის პროფესორები:

მერაბ სვანაძე, პროფესორი, ილიას სახელმწიფო უნივერსიტეტის მათემატიკის პროგრამის ხელმძღვანელი, სტენფორდის უნივერსიტეტის რეიტინგით მსოფლიოს მასშტაბით დარგის ყველაზე გავლენიან მეცნიერთა 2%-შია;
ია კუპატაძე, ილიას სახელმწიფო უნივერსიტეტის ასოცირებული პროფესორი, არქიტექტურის პროგრამის ხელმძღვანელი;
ვახტანგ ბალავაძე, ილიას სახელმწიფო უნივერსიტეტის პროფესორი სამოქალაქო ინჟინერიის მიმართულებით, ამერიკის სამოქალაქო ინჟინერთა საზოგადოების ნამდვილი წევრი, ილიაუნის ტექნოლოგიის სკოლის ხელმძღვანელი (მ.შ.);
გიორგი ვეშაპიძე, ილიას სახელმწიფო უნივერსიტეტის ელექტრული და ელექტრონული ინჟინერიის პროგრამის ხელმძღვანელი;
ერეკლე მაღრაძე, ილიაუნის ასოცირებული პროფესორი კომპიუტერული მეცნიერების მიმართულებით, ილიაუნის გამოთვლითი ცენტრის ხელმძღვანელი.

შეხვედრაზე გაეცნობით პროგრამის სტრუქტურას, სწავლების ფორმატსა და მეთოდებს, მიღების პროცედურებს, გაცვლით პროგრამებსა და დასაქმების შესაძლებლობებს. ასევე გექნებათ შესაძლებლობა, დასვათ შეკითხვები და მიიღოთ ამომწურავი პასუხები.
შეხვედრა გაიმართება ჰიბრიდულად, როგორც ადგილზე, ასევე პლატფორმა ზუმის მეშვეობით. მასზე დასწრების მსურველებმა უნდა შეავსოთ მარტივი სარეგისტრაციო ფორმა: https://bit.ly/3A0Nid3
გელოდებით ტექნოლოგიის სკოლის მიმართულებებით დაინტერესებულ მოსწავლეებს მთელი საქართველოდან 29 ივნისს.
შეხვედრების განრიგი

12:00 საათი
მათემატიკის საბაკალავრო პროგრამა
ვრცლად პროგრამის შესახებ ინფორმაცია იხილეთ ბმულზე: https://bit.ly/3HUctQz

12:45 საათი
არქიტექტურის საბაკალავრო პროგრამა
ვრცლად პროგრამის შესახებ ინფორმაცია იხილეთ ბმულზე: https://bit.ly/39RbUKy

13:30 საათი
სამოქალაქო ინჟინერია ENG
ვრცლად პროგრამის შესახებ ინფორმაცია იხილეთ ბმულზე: https://bit.ly/3bpO7Sq

14:15 საათი
ელექტრული და ელექტრონული ინჟინერია ENG
ვრცლად პროგრამის შესახებ ინფორმაცია იხილეთ ბმულზე: https://bit.ly/3A6VEzQ

15:00 საათი
კომპიუტერული მეცნიერება ENG
ვრცლად პროგრამის შესახებ ინფორმაცია იხილეთ ბმულზე: https://bit.ly/3A1Sw8t
კომპიუტერული ინჟინერია ENG
ვრცლად პროგრამის შესახებ ინფორმაცია იხილეთ ბმულზე: https://bit.ly/3OL2NKq
2022 წელი

შეხვედრა ამერიკელ მწერლებთან – საზღვრები და სივრცეები
2022-06-29 16:00
29 ივნისს, 16:00 საათზე, ილიას სახელმწიფო უნივერსიტეტში უნივერსიტეტის აკადემიურ პერსონალთან, სტუდენტებსა და კურსდამთავრებულებთან შეხვედრას გამართავენ ცნობილი ამერიკელი მწერლები: კრისტოფერ მერილი, ენჯი კრუზი, აიანა მათისი და როზა ალკალა.
მოდერატორი: ნილუფარ თალები, ფულბრაიტის მეცნიერი ილიას სახელმწიფო უნივერსიტეტში
შეხვედრის შესახებ
ამერიკელი მწერლები აშშ-ის სახელმწიფო დეპარტამენტის განათლებისა და კულტურულ საქმეთა ბიუროსთან, საერთაშორისო სამწერლო პროგრამასთან პარტნიორობით საქართველოში აწყობენ კითხვის ტურს, რომლის მიზანია თანამედროვე ლიტერატურული კავშირების გაღრმავება. ტურის დროს დაგეგმილია საჯარო კითხვა, ვიზიტები ლიტერატურულ დაწესებულებებში, შეხვედრები კულტურის წარმომადგენლებსა და მედიასთან, იმ ადგილებში, რომლებიც მათ რეგიონის იტორიული და მიმდინარე მოვლენების უკეთ გაცნობაში დაეხმარება, მათ შორის ილიას სახელმწიფო უნივერსიტეტის აკადემიურ პერსონალთან, სტუდენტებსა და კურსდამთავრებულებთან.
მწერლების შესახებ
კრისტოფერ მერილი (1957) ამერიკელი პოეტი, ესეისტი, ჟურნალისტი და მთარგმნელია. მას გამოქვეყნებული აქვს პოეზიის ექვსი კრებული, მათ შორის “Watch Fire”, რომლისთვისაც პიტერ ი. ბ. ლავანის ახალგაზრდა პოეტების ჯილდო მიიღო. მან გამოაქვეყნა არაერთი თარგმანი, მისი რედაქტირებით გამოიცა რამდენიმე ტომეული და მრავალი არამხატვრული წიგნი, რომელთაგან ორი უოლტ უიტმენს ეძღვნება. კრიტიკოსების მიერ აღიარებული წიგნი “Only the Nails Remain: Scenes from the Balkan Wars” ასახავს 1992-1996 წლებში მწერლის ბალკანეთის ქვეყნებში ომის დროინდელ ათ მოგზაურობას. ამჟამად იგი აიოვას უნივერსიტეტის საერთაშორისო სამწერლო პროგრამის დირექტორია.
ენჯი კრუზი (1982) ნიუ-იორკში დაბადებული დომინიკანელია, რომელმაც განვითარების, პიროვნებად ჩამოყალიბების წლები უმეტესად ნიუ-იორკიდან დომინიკის რესპუბლიკაში და დომინიკის რესპუბლიკიდან ნიუ-იორკში მოგზაურობაში გაატარა. მისი რომანი “Dominicana” საინაუგურაციო წიგნი იყო GMA-ს წიგნის კლუბისთვის და დასახელდა როგორც 2019/2020 წლების “Wordup Uptown Read”. კრუზის მეოთხე რომანი, “How Not To Drown in A Glass of Water”, 2022 წლის შემოდგომაზე გამოქვეყნდება. იგი არაერთი ჯილდოს მფლობელი ლიტერატურული ჟურნალის Aster(ix) დამფუძნებელი და მთავარი რედაქტორია. ამჟამად არის პიტსბურგის უნივერსიტეტის პროფესორი. დროს პიტსბურგს, ნიუ-იორკსა და ტურინს შორის ატარებს.
როზა ალკალა, პოეტი და მთარგმნელი, პატერსონში, ნიუ ჯერსიში, ესპანელი ემიგრანტების ოჯახში დაიბადა. სამკითხველო, სასაუბრო ლექციები და ვორკშოპები ჩატარებული აქვს როგორც აშშ-ში, ასევე ლათინურ ამერიკაში. მისი ლექსები მრავალ ანთოლოგიასა და ჟურნალში გვხვდება, ხოლო უახლესი პოეტური კრებული “MyOTHER TONGUE” (2017) New York Times-ში აღწერილია, როგორც „არეული ემოციები და გაუგებრობები, რომლებიც გადაადგილდება ენებს შორის“. ხელოვნების ეროვნული ფონდის მთარგმნელობითი სტიპენდიისა და თარგმანის ჯილდო PEN-ის მეორე ადგილის მფლობელი, კრეატიული წერის პროფესორია ტეხასის უნივერსიტეტ ელ-პასოში, სადაც ის ჰუმანიტარული მეცნიერებების ორენოვანი სამაგისტრო პროგრამის ფარგლებში ასწავლის.
აიანა მათისის პირველი რომანი “The Twelve Tribes of Hattie” New York Times-ის ბესტსელერად იქცა და ოპრას წიგნების კლუბის არჩევანი იყო. წიგნი მოგვითხრობს დიდი მიგრაციის პერიოდის ბავშვების ისტორიას, ადამიანთა ყველაზე დიდ მოძრაობას აშშ-ის ისტორიაში, როდესაც დაახლოებით 6 მილიონი შავკანიანი მე-20 საუკუნეში ამერიკის სამხრეთიდან ჩრდილოეთის, შუა დასავლეთისა და დასავლეთის შტატებში გადასახლდა რასიზმისგან თავის დასაღწევად და ამერიკული ოცნების მისაღწევად. ამჟამად მწერალი მასპინძლობს და კურირებს “Black Arts Dialogues”, სასაუბრო სერიას, რომელიც ორიენტირებულია ხელოვნებაზე, რომელსაც კოლუმბიის უნივერსიტეტის აფროამერიკული და აფრიკული დიასპორული კვლევების დეპარტამენტი მასპინძლობს. ამავდროულად მეორე რომანზე მუშაობს.
დრო: 29 ივნისი, ოთხშაბათი, 16:00 საათი
სამუშაო ენები: ინგლისური, ქართული (უზრუნველყოფილი იქნება სინქრონული თარგმანი)
დასწრება: თავისუფალი ილიას სახელმწიფო უნივერსიტეტის აკადემიური პერსონალისთვის, სტუდენტებისა და კურსდამთავრებულებისთვის წინასწარი რეგისტრაციით
რეგისტრაციისთვის მიჰყევით ბმულს: https://bit.ly/39NUcI2
რეგისტრაციის ბოლო ვადა: 27 ივნისი, 23:59 საათი
ღონისძიების ჩატარების ადგილმდებარეობაზე ინფორმაციას მიიღებენ ის მონაწილეები, რომლებიც 27 ივნისის ჩათვლით დაგვიდასტურებენ შეხვედრაზე დასწრების სურვილს ელექტრონული მეილითა და მოკლე ტექსტური შეტყობინებით.
2022 წელი

პროფესორ ელენა შევჩენკოს საჯარო ლექცია „უკრაინის ურთიერთობები პოსტსაბჭოთა ქვეყნებთან“
2022-06-29 19:00
29 ივნისს, 19:00 საათზე, ილიას სახელმწიფო უნივერსიტეტში კიევის ტარას შევჩენკოს სახელობის ეროვნული უნივერსიტეტის პროფესორი ელენა შევჩენკო წაიკითხავს საჯარო ლექციას თემაზე: „უკრაინის ურთიერთობები პოსტსაბჭოთა ქვეყნებთან“.
მომხსენებელი შეეხება შემდეგ თემებს:

დსთ-ის ჩამოყალიბება და განვითარება; დსთ-ის პროექტები;
უკრაინის ინიციატივები: GUAM;
ურთიერთობები პოსტსაბჭოთა ქვეყნებთან.

ლექციაზე დასწრება თავისუფალია.
ლექცია გაიმართება ჰიბრიდულ ფორმატში პლატფორმა ზუმის დახმარებით.
ზუმის შეხვედრის ბმული: https://bit.ly/3HMs04N
სწრაფი ბმულები:

საჯარო ლექციათა ციკლი „უკრაინის საგარეო პოლიტიკა 1991 წლიდან დღემდე”

2022 წელი

საერთაშორისო სტუდენტური კონფერენცია „უკრაინა თანამედროვე პერსპექტივიდან“
2022-06-30 10:00
30 ივნისს ილიას სახელმწიფო უნივერსიტეტი უმასპინძლებს საერთაშორისო სტუდენტურ კონფერენციას „უკრაინა თანამედროვე პერსპექტივიდან“. კონფერენცია გაიმართება ჰიბრიდულ რეჟიმში (Zoom საშუალებით და ადგილზე, ილიას სახელმწიფო უნივერსიტეტში) და მონაწილეობას მიიღებენ როგორც ქართველი, ასევე უკრაინელი სტუდენტები.
ბოლო პერიოდში უკრაინაში განვითარებულმა მოვლენებმა უფრო მეტად გააღვივა ინტერესი ამ ქვეყნის, მისი ისტორიის, ეკონომიკის, პოლიტიკის, საზოგადოებისა და კულტურის მიმართ. სტუდენტური კონფერენციის მიზანიც უკრაინის შესახებ ცნობიერების ამაღლება, უკრაინული საკითხის სხვადასხვა პერსპექტივიდან დანახვა და გაანალიზებაა.
კონფერენცია იყოფა სამ სექციად:

პოლიტიკა და საზოგადოება;
უკრაინის საგარეო პოლიტიკა;
ჰიბრიდული ომი და პროპაგანდა.

კონფერენციის დღის წესრიგი იხილეთ აქ.
სამუშაო ენა: ინგლისური
კონფერენციის გახსნა: 10:00 საათი
ადგილმდებარეობა: G106 საკონფერენციო დარბაზი (მის.: გ. წერეთლის N1)
დასწრება თავისუფალია.
2022 წელი
